جمهورباشقانی رجب طیب اردوغان، عراق‌دا بؤلوجو ترور هؤرگوتونون سون سالدیریسینی،
"پ‌کاکانین عادی ترور ائیلملرینین بیر بنزری" سؤزلری ایله دگرلندیردی.
اردوغان، تورکیه رادیو و تلویزیون (ت‌رت) اورتاق یایینیندا گوند‌می دگرلندیردی.
اؤتن هفته عراقین دوهوک بؤلگه‌سینده بؤلوجو ترور هؤرگوتو پ‌کاکا طرفیندن حیاتا گئچیریله‌ن و ۹ دینج وطنداشین حیاتینی ایتیردیگی سالدیریدان دانیشان اردوغان، اؤلنلرین یاخینلارینا تورکیه آدین‌ا باش‌ساغلیغی وئردی. اردوغان،
"بو، پ‌کاکا/ی‌پ‌گ-پ‌ی‌د بونلارین آلیشیلمیش ترور ائیلملرینین بیر بنزری. بیز بونا یاد دئییلیک. آمریکالیلارا، روسیا طرفینه دئدیک کی، باخین، بو وضعیت بئله‌دیر، آلدانمایاق. عینی شکیل‌ده بونو عراقلی دوستلاریمیزا چاتدیردیق. وئردیگینیز آچیقلامالارا دقت ائدین، تورکیه‌نین دوستلاری، قارداشلاری ایله بئله بیر حرکته گئچمه‌سی مومکون دئییل. بیز بئله بیر شئی ائده‌بیلمریک. اما بو، ترور هؤرگوتلرینین بو گونه قدر عادی حرکتلریندن بیریدیر. پروبلئم، تورکیه ایله عراق آراسینداکی مثبت گلیشمه‌لری پوزماقدیر" دئدی.
گلن آی قونیادا گئچیریله‌جک ایسلام دایانیشما اویونلارینا عراقین قاتیلمایاجاغینی ایله باغلی آچیقلاما وئریلدیگینی خاتیرلادان جمهورباشقانی اردوغان،
"اۆزولدوم. عراق بئله بیر آددیم آتمامالیدیر" دئدی.
